
1. Základné informácie o školskom zariadení

Názov: Súkromné centrum voľného času ASSOS Nelux Bratislava 

Adresa: Bajzova 10, 821 08 Bratislava, SR 
IČO: 422 64 294

Právna forma: nezisková organizácia 
Kontakt: 
mobil číslo 0905 44 60 40

   E-mail: recepcia@assos.sk 
Dátum vzniku SCVČ ASSOS Nelux Bratislava: 1. 9. 2012

Poverená riaditeľka : Mgr. Marína Kutlík Opltová
2. Vymedzenie vlastných cieľov a poslania výchovy

SCVČ ASSOS Nelux Bratislava (ďalej len SCVČ) vykonáva svoju činnosť na základe Zákona NR SR č. 245/2008 Z. z. o výchove a vzdelávaní v zmysle Vyhlášky MŠ SR č. 306/2009 Z. z. o školskom klube detí, školskom stredisku záujmovej činnosti, centre voľného času, školskom hospodárstve. Poskytuje priestor a podmienky na neformálne vzdelávanie mladých ľudí od 3 do 30 rokov, umožňuje rozvoj záujmov detí a mládeže, podporuje zmysluplné trávenie voľného času, utvára podmienky na rozvíjanie a zdokonaľovanie praktických zručností, rozvoj kreativity, sebadôvery, vytváranie kladného vzťahu ku kolektívnym športom, rozvoj zdravého súťaženia.

Záujmové vzdelávanie detí a mládeže v SCVČ napomáha rozvíjať umelecké a psychomotorické schopnosti detí od útleho veku, získať a posilňovať  úctu k ľudským právam,  základným slobodám a zásadám ustanovených v Dohovore o ochrane ľudských práv a základných slobôd, naučiť sa spoločenským hodnotám a sociálnemu cíteniu.

1.1 Hlavné ciele:

· podieľať sa na výchovno-vzdelávacej, záujmovej a rekreačnej činnosti mládeže

· motivovať k celoživotnému vzdelávaniu a zmysluplnému tráveniu voľného času

· vychovať aktívneho občana modernej spoločnosti

· tvorba podmienok na kvalitnú výchovno-vzdelávaciu a odborno-profesijnú prípravu detí a mládeže

· začleňovanie mládeže do pracovno-spoločenského života, sociálna prevencia a sociálna integrácia mládeže

· ochrana mladých ľudí pred negatívnymi vplyvmi spoločnosti

1.2 Strategické ciele:

· podporovať záujmy, osobnosť a schopnosti každého dieťaťa

· skvalitniť spoluprácu s rodičmi, verejnosťou a inými školskými zariadeniami

· posilniť motiváciu vedúcich, ich profesijný a odborný rast

· zaviesť nové formy a metódy práce, zriadiť ďalšie priestory pre záujmovú činnosť
1.3 Jednotlivé ciele:

· vytvárať vhodné podmienky pre voľno-časové  aktivity  dosiahnutím participácie výchovných a kultúrnych inštitúcií, napr. spoluúčasťou na rôznych typoch projektov

· využiť možnosť spestrenia rekreačnej činnosti pre verejnosť

· organizovať podujatia v rámci prevencie sociálno-patologických javov spoločnosti (drogové závislosti a iné negatívne spoločenské javy)
· vytvárať priestor pre jednotlivcov a kolektívy na prezentáciu (súťaže, prehliadky a pod.)
· zvyšovať odbornú úroveň pracovníkov SCVČ prostredníctvom školení, kurzov a pod.
· vytvárať lákavé formy prázdninovej a rekreačnej činnosti
2.4 Cieľové skupiny realizácie určených cieľov:
· deti od 5 do 15 rokov, mládež a dospelí od 15 do 30 rokov (ďalej len člen)
· podľa stanovených cieľov je potrebné zamerať činnosť SCVČ na širokospektrálny záber členov a priaznivcov aktivít pre voľný čas
· veková horná hranica členov je stanovená na dosiahnutie veku 30 rokov, ale dôležitou cieľovou skupinou sú tiež rodičia, resp. rodinní príslušníci členov
· plánom je tiež vytvoriť priestor na získanie dobrých spolupracovníkov, lektorov, vedúcich krúžkov, a to organizovaním rôznych vzdelávacích foriem
· rodičia členov, rodinní príslušníci - vytváranie trvalých základov pre rozvoj osobnosti člena, formou spolupodieľania na aktívnom využívaní voľného času - tzv. rodinné prostredie
2.5  Kompetencie člena centra voľného času
Kompetencie sa v procese výchovno-vzdelávacej činnosti vo voľnom čase rozvíjajú a navzájom prelínajú v jednotlivých tematických výchovných oblastiach. Člen si ich rozvíja účasťou na výchovno-vzdelávacej, záujmovej a rekreačnej činnosti.

Kľúčové kompetencie predstavujú ideálny plánovaný cieľový výstup dosahovaný systematickým a postupným výchovno-vzdelávacím procesom počas pobytu člena v SCVČ, má osvojené tieto kľúčové kompetencie na úrovni zodpovedajúcej jeho individuálnym osobnostným možnostiam a dĺžky trvania jeho dochádzky do SCVČ.
   2.5.1  Vzťah k celoživotnému vzdelávaniu

· rieši nové, neznáme úlohy a situácie
· prejavuje záujem o nové informácie
· zdokonaľuje sa v zručnostiach a schopnostiach
    2.5.2  Komunikačné kompetencie

· vyjadruje a obhajuje zrozumiteľne svoj názor
· vypočuje si opačný názor
· prijíma spätnú väzbu
    2.5.3  Sociálne kompetencie

· vlastným postupom riešiť jednoduché konflikty
· pomenuje svoje potreby, city a pocity
· presadzuje autonómiu a práva svojej osobnosti
· rešpektuje úlohy skupiny
· dokáže efektívne spolupracovať v skupine
· uvedomuje si potreby ostatných členov
· zvládne jednoduché stresové situácie
     2.5.4  Pracovné kompetencie

· prejavuje samostatnosť pri plnení vytýčených úloh
· dokončí prácu
· kultivuje svoju vytrvalosť
· plní si svoje povinnosti
· plánuje a hodnotí svoje činnosti
· prijíma nové informácie a poznatky
· ovláda jednoduché manuálne zručnosti a samoobslužné činnosti potrebné pre praktický život
· rozvíja svoje manuálne zručnosti
     2.5.5  Občianske kompetencie

· uvedomuje si potrebu rešpektovania práv a slobôd iných osôb
· uvedomuje si potrebu prijatia zodpovednosti za svoje správanie
· je otvorený primeranému participovaniu na živote v SCVČ
· prejavuje úctu k rodičom a k starším osobám
· uvedomuje si potrebu ochrany životného prostredia
     2.5.6 Kultúrne kompetencie

· pozná kultúrne pamätihodnosti regiónu
· rozlišuje kultúrne a nekultúrne správania
· rešpektuje iné kultúry a zvyky
· prijíma kultúre podnety
· ovláda základy kultúrneho správania
· kultivuje svoj talent
     2.6 Predmetom činnosti SCVČ je:

· pravidelná činnosť v záujmových útvaroch uskutočňovaná formou záujmových útvarov
· príležitostná činnosť uskutočňovaná formou jednorazových alebo pravidelne sa opakujúcich podujatí, súťaží alebo exkurzií
· spontánna činnosť formou priebežnej ponuky  i osobného záujmu členov
· prázdninová činnosť formou táborov, sústredení, ako praktické uplatnenie osvojených zručností a činností v záujmových útvaroch, a krátkodobých podujatí, určených najmä pre členov s neustálenými záujmami
· individuálny prístup, najmä vo vzťahu k talentovaným členom
2.7 Špecifikom SCVČ je, že sídli na najväčšom sídlisku v Bratislave, kde je veľa detí a mládeže, čím zabezpečuje pre deti a mládež prístup k voľno časovým aktivitám. Sústreďuje sa na tanečné aktivity, má za sebou množstvo celoslovenských, ale aj európskych ocenení.  Ponúka zaujímavé aktivity v oblasti športu, kultúry, vzdelávania, organizuje tvorivé dielne, karnevaly a pod

    2.8 Dlhodobé projekty a programy

SCVČ sa zapája do projektov a programov mestskej časti Petržalka, ako aj do programov celoslovenských.
    2.9 Charakteristika členov

SCVČ ponúka svoje aktivity pre deti a mladých ľudí od 5 do 30 rokov z Bratislavy a okolia. Do krúžkovej činnosti sa zapájajú najmä deti z MŠ a ZŠ 
    2.10 Spolupráca SCVČ

SCVČ pri napĺňaní cieľov svojej činnosti spolupracuje s miestnou samosprávou, materskými školami, základnými školami, školskou správou, rodičmi, telovýchovnými a športovými organizáciami, kultúrnymi organizáciami, občianskymi združeniami ako aj miestnymi podnikateľskými subjektmi.
    2.11 Propagácia činnosti

SCVČ má svoju stránku na sociálnej sieti Facebook, webovú stránku www.assos.sk, ktorá je pravidelne aktualizovaná a poskytuje informácie o pripravovaných aktivitách. SCVČ ďalej o svojej činnosti verejnosť informuje prostredníctvom násteniek a plagátov, prípadne prostredníctvom iných médií.

    2.12 Poslanie výchovy
Výchovný program „Dotknite sa nášho sveta“ slúži ako základná osnova pri napĺňaní hlavného poslania SCVČ ASSOS Nelux .

3. Formy výchovy a vzdelávania
SCVČ ako školské zariadenia s celoročnou prevádzkou poskytuje tieto formy záujmového vzdelávania:

· Pravidelná činnosť záujmových útvarov sa uskutočňuje prevažne v popoludňajších hodinách počas celého týždňa, a to v súlade s rozvrhom hodín a plánom činnosti. 

· Príležitostná činnosť prebieha v súlade s mesačným plánom počas celého roka, a to aj v dňoch pracovného pokoja.

· Tábory a sústredenia sa konajú počas školských prázdnin – t.j. prázdninová činnosť .

     3.1 Pravidelné činnosti
· práca v záujmových útvaroch podľa rozvrhov počas školského roka, riadi sa časovo-tematickými plánmi jednotlivých útvarov a činnosť je zapisovaná v triednych knihách
     3.2 Príležitostné činnosti
· jednorazové alebo pravidelne sa opakujúce aktivity
· organizovanie súťaží (DANCE POWER)
· tvorivé dielne
· Deň detí
· karnevaly
· besiedky
· Mikuláš 
· besedy
· kurzy
· prednášky
· workshopy
    3.3 Letné tábory a tanečné sústredenia

Činnosť v záujmových útvaroch musí byť najmenej 30 hodín ročne, pri použití vzdelávacích poukazov najmenej 60 hodín ročne a to jedenkrát v týždni po jednej 60 minútovej hodine alebo raz za dva týždne dve 60 minútové hodiny.

Plán činnosti na každý školský rok sa aktualizuje a tvorí prílohu č. 1 tohto Výchovného  programu.
4. Tematické oblasti výchovy

· Všeobecno-vzdelávacia
· Spoločensko-vedná
· Prírodovedno-enviromentálna
· Esteticko-kultúrna
· Telesná a športová
Tematické oblasti v sebe zároveň obsahujú ďalšie oblasti výchovy najmä: rozumovú, mravnú, estetickú, ekologickú a zdravotnú výchovu . Výchovno-vzdelávací proces realizujeme tak, že v záujmových útvaroch aplikujeme integrovanie viacero výchovných oblastí.  
   4.1 Všeobecno-vzdelávacia oblasť
   Cieľové zameranie výchovnej oblasti:
· rozvíjať autonómnosť v plnení vytýčených úloh
· rozvíjať efektívne spôsoby sebavzdelávania
· získavať nové poznatky a informácie z rôznych zdrojov
· získavať vzťah k celoživotnému vzdelávaniu
· vychovávať k efektívnemu využívaniu prostriedkov informačnej civilizácie s rešpektovaním právnych a estetických zásad používania informačných technológií
· poskytnúť priestor na motiváciu a praktické úlohy
· vedieť si samostatne vytyčovať osobné ciele
· rozumieť významu osobnej zodpovednosti za vykonanú prácu
· vedieť spolupracovať so skupinou
· rozvíjať základy manuálnych a technických zručností
· získavať základy zručností potrebných pre praktický život
· získať základné zručnosti v tvorbe jednoduchých projektov
     4.2 Spoločensko-vedná oblasť
Cieľové zameranie výchovnej oblasti:
· spolurozhodovať o živote v záujmovom útvar a športovom útvare
· prejavovať úctu k rodičom, starším osobám
· prejavovať ohľaduplnosť k osobám so zdravotným postihnutím
· pochopiť význam dodržiavania ľudských práv a základných slobôd
· posilniť základy hrdosti k národnej a štátnej príslušnosti
· kultivovať kultúrne návyky a vyjadrovanie sa
· vyjadrovať svoj názor
· vedieť vypočuť opačný názor
· využívať všetky dostupné formy komunikácie
· vedieť samostatne a kriticky riešiť jednoduché konflikty
     4.3 Prírodovedno-environmentálna oblasť
Cieľové zameranie výchovnej oblasti:
· pochopiť základné princípy ochrany životného prostredia
· rozvíjať zručnosti pri jednoduchej činnosti na tvorbe a ochrane životného prostredia
     4.4 Esteticko–kultúrna oblasť
Cieľové zameranie výchovnej oblasti:
· posilniť úctu ku kultúrnym hodnotám v blízkom okolí rozvíjať základy vzťahu k umeniu

· rozvíjať talent a špecifické schopnosti
· rozvíjať základy tvorivých schopností a zručností
· prejavovať pozitívny vzťah k jednoduchej estetickej úprave prostredia
· podieľať sa na príprave kultúrnych podujatí
· objavovať krásu v bežnom živote
     4.5 Telesná a športová oblasť
Cieľové zameranie výchovnej oblasti:
· rozvíjať schopnosť relaxovať pravidelným cvičením a pohybom
· pochopiť škodlivosť fajčenia alkoholu a iných drog
· pochopiť význam pravidelného pohybu a cvičenia
· pochopiť význam dodržiavania základných zásad zdravej výživy
· poznať základné princípy zdravého životného štýlu
· rozvíjať športový talent a schopnosti
· rozvíjať pohybový talent
· objavovať krásu v tanci a aktívnom životnom štýle
· pochopiť význam aktívneho životného štýlu
· rozvíjať základy zdravého sebavedomia a zároveň úcty k druhým prostredníctvom zúčastňovania sa na rôznych súťažiach nielen v SR, ale aj v zahraničí
     Hlavné činnosti výchovy v SCVČ:

· výchovno-vzdelávacia
· záujmová
· rekreačná
5. Výchovný plán
Výchovný plán určuje celkovú skladbu výchovno-vzdelávacej činnosti v oddeleniach a v záujmových útvaroch na obdobie školského roka podľa výchovného plánu v centre voľného času.

Výchovný plán sa obnovuje každý školský rok podľa aktuálnych realizovaných krúžkov, tvorí prílohu č. 2 tohto Výchovného programu. Súčasťou Výchovného plánu sú 2 a) výchovné štandardy, 2b) výchovné osnovy a 2c) rozvrh hodín na konkrétny školský rok.
6. Výchovný jazyk

Výchovným jazykom v SCVČ ASSOS Nelux  je štátny jazyk Slovenskej republiky. Všetky uskutočňované aktivity a komunikácia sa uskutočňujú v úradnom - slovenskom jazyku.
7. Personálne zabezpečenie
Realizácia výchovno-vzdelávacej činnosti v jednotlivých záujmových útvaroch si vyžaduje zodpovedajúce vzdelanie všetkých pracovníkov a to najmä v oblasti pedagogiky a pedagogiky voľného času. Športové útvary si vyžadujú príslušnú trénerskú kvalifikáciu, prípadne dlhodobé skúsenosti so športom.

SCVČ riadi riaditeľ školy.
Výchovné činnosti zabezpečujú:

· vedúci pedagogický zamestnanec

· interní zamestnanci

· externí zamestnanci
· dobrovoľníci
Vedúci pedagogický zamestnanec usmerňuje metodicky interných a externých zamestnancov. Pomoc spočíva vo vedení potrebnej dokumentácie, zostavení plánu činnosti, rozvrhu činnosti jednotlivých záujmových a športových útvarov, permanentnom sledovaní platnej legislatívy v školstve a najmä na úseku dodržiavanie pravidiel BOZP a zákonov týkajúcich sa hygieny a zdravia.
Metodická pomoc sa poskytuje najmä externým zamestnancom, ktorí nemajú pedagogické vzdelanie. Od externých zamestnancov, ktorí sú vedúcimi záujmových útvarov sa vyžaduje odborná spôsobilosť na záujmovú činnosť, ktorú vedú.

    Poverená riaditeľka: Mgr. Marína Kutlík Opltová
    Pedagogickí zamestnanci: Mgr. Marína Kutlík Opltová
Nepedagogickí pracovníci: Andrea Pellerová, Dominika Kocourková, Monika                              Záškvarová
    Dobrovoľníci: vedúci záujmových útvarov

Organizačná štruktúra SCVČ sa môže meniť, počet interných, externých zamestnancov a dobrovoľných vedúcich záujmových útvarov sa každoročne mení podľa záujmu členov o jednotlivé krúžky.
8. Materiálno-technické priestorové podmienky
SCVČ ASSOS Nelux uskutočňuje svoju činnosť v priestoroch na Ovsištskom námestí č.1 v Bratislave-Petržalke, 1. poschodie. 

Priestor má  2 miestnosti, ktoré sú určené na výučbu tanca, pohybovú prípravu a sú vybavené zrkadlami, spoločenská miestnosť určená na výtvarný ateliér, recepcia, toalety a kúpeľňa.
Materiálno - technické  vybavenie  je  doplňované  a  modernizované  v  rámci podmienok SCVČ a toho času je na veľmi dobrej úrovni. SCVČ disponuje dobrou hudobnou  technikou,  ktorá  je  využívaná  hlavne  pri  cvičeniach,  tréningoch, vystúpeniach, workshopoch, besedách, prezentáciách. Priebežne sa dopĺňajú: USB nosiče na rôzne druhy cvičení ako aj pomôcky na cvičenie (vzhľadom na rozšírenie pohybových aktivít), TV a NTB na on-line trénovanie.
9. Podmienky na zaistenie bezpečnosti a ochrany zdravia pri výchove
Pri výchove a vzdelávaní a pri poskytovaní služieb je povinné prihliadať k základným fyziologickým potrebám členov a vytvárať podmienky pre ich zdravý vývoj.

SCVČ zaisťuje bezpečnosť a ochranu zdravia členov pri výchovno-vzdelávacej činnosti, pričom vychádza z platných právnych noriem. Všetky priestory SCVČ sú z hľadiska bezpečnosti pravidelne kontrolované bezpečnostným technikom a priebežne zamestnancami SCVČ. Zamestnanci majú každý druhý rok pravidelne školenia BOZP vedené odborným technikom.
V priestoroch SCVČ je zakázané fajčiť, požívať alkoholické nápoje. Vo všetkých priestoroch sú označené únikové východy, hasiace prístroje. Pri zabezpečovaní výchovno-vzdelávacej činnosti sú všetci zamestnanci povinní dodržiavať Zákonník práce, prevádzkový poriadok SCVČ, právne predpisy o bezpečnosti a ochrane zdravia a požiarnej ochrany. V priestore je vybavená lekárnička.

Podmienky na zaistenie bezpečnosti a ochrany zdravia pri výchove a vzdelávaní sú podrobne rozpracované v prevádzkovom poriadku SCVČ a v školskom poriadku.
10. Vnútorný systém kontroly a hodnotenia detí a žiakov
V SCVČ ASSOS Nelux sa uskutočňuje najmä neformálne vzdelávanie. Realizuje sa v jednotlivých záujmových útvaroch, využíva metódy participácie, spolupráce, autonómie a zodpovednosti pri príprave členov na aktívny život v našej spoločnosti. Interní a externí pracovníci SCVČ vytvárajú podmienky pre prácu členov v skupine, učia ich vzájomnej spolupráci a umožňujú rozvoj individuálnych schopností každého člena.

Pre dosiahnutie vytýčených cieľov vo výchove používajú podnecujúce metódy a to od začiatku činnosti pri vstupnej motivácii a pri priebežnom aj záverečnom hodnotení. Výsledky členov sú hodnotené priebežne sledovaním v ich individuálnych pokrokoch. Hodnotenie vedúcich záujmových útvarov by malo byť taktné, neznižujúce sebavedomie člena. Nesmie sa tiež zabúdať na ocenenie snahy, postupu a pokroku člena pred konečným výsledkom.

V rámci výchovno-vzdelávacieho procesu v záujmovej činnosti je najčastejšie preferované slovné hodnotenie formou pochvaly, pochvaly pred kolektívom, pri rôznych súťažiach sú členovia odmeňované vecnými cenami a diplomom. Na hodnotenie výchovných výsledkov členov sú využívané metódy:
· priebežné denné hodnotenie zvládnutia danej problematiky, pri neúspechu hľadať príčinu, nájsť nedostatky, rezervy a všímať si pokroky
· slovné hodnotenie
· neformálne rozhovory v skupinách, pozorovanie členov
· spätná väzba bezprostredných reakcií členov
· spätná väzba- záujem rodičov o činnosť v SCVČ, rozhovory s rodičmi a deťmi
· odlišovať hodnotenie spôsobilostí od hodnotenia správania
· prezentácie prostredníctvom fotodokumentácie a videonahrávok z akcií
· verejné prezentácie výsledkov činnosti členov
· pri  hodnotení  výsledkov  členov  so  špeciálnymi  výchovno-vzdelávacími
potrebami brať do úvahy možný vplyv zdravotného znevýhodnenia na jeho výkon
Pri hodnotení člena sledujeme úroveň dosahovania očakávaných výstupov v jednotlivých záujmových útvaroch, či oblastiach výchovy (kompetencie člena), na čo má vplyv aj dochádzka člena.

V hodnotení člena rešpektujeme zmeny v jeho osobnostnom vývoji (otvorenosť hodnotenia). Člena učíme seba hodnoteniu. Pri hodnotení členov aplikujeme metódy individuálneho prístupu, motivácie, povzbudenia, pochvaly, pozorovania, rozhovoru a spätnej väzby od rodičov, pedagógov.

11. Vnútorný systém kontroly a hodnotenia zamestnancov

školského zariadenia
Cieľom vnútorného systému kontroly pedagogických zamestnancov je zvyšovanie kvality výchovno-vzdelávacej, záujmovej a oddychovej činnosti najmä na splnenie cieľov stanovených vo výchovnom programe SCVČ.

Kontrolnú činnosť vykonáva:

· riaditeľ školy
· zriaďovateľ
Kontrolná činnosť spočíva v kontrole:

· výchovno-vzdelávacieho procesu
· pedagogickej dokumentácie
· materiálneho vybavenia a využívania prostriedkov SCVČ
· stavu členov v záujmových útvaroch
· výberu príspevku na čiastočnú úhradu nákladov na činnosť záujmového útvaru

Metódy a nástroje kontrolnej činnosti:

· pozorovania (hospitácie)
· seba hodnotenie, sebareflexia
· motivačný rozhovor, spojený s vyhodnotením plánu osobného profesijného rastu
· analýza výsledkov činnosti členov v záujmovom útvare, úroveň zručností členov, kvalita uspokojovania záujmov členov
· analýza plánu výchovno-vzdelávacích činností vedúceho v záujmovom útvare, alebo v oddychových činnostiach (pestrosť, zastúpenie všetkých oblastí výchovy, frekvencia, nadväznosť)
· hodnotenie výsledkov pedagogických zamestnancov v oblasti ďalšieho vzdelávania, uplatňovania inovačných metód práce, aplikovania špecifických zručností
· spätná väzba od členov a od rodičov
· hodnotenie verejnosťou, zriaďovateľom, kontrolnými úradmi, školskou inšpekciou
Kritériá hodnotenia interných a externých zamestnancov:

· dodržiavanie pracovného a organizačného poriadku a prevádzkového poriadku pre zamestnancov SCVČ, pracovnej náplne zamestnanca
· dodržiavanie platnej pedagogickej legislatívy
· osobnostný rast, sebareflexia, tvorivosť, flexibilita, schopnosť pracovať v tíme a rešpektovať záujmy školy
· kontrola dodržiavania výchovného programu
· efektivita výchovnej práce, použitie didaktických pomôcok a techniky, využívanie inovatívnych metód a foriem práce
· úroveň vedenia pedagogickej dokumentácie SCVČ
· úroveň komunikácie vo vzťahu k rodičom, členom, k vedeniu školy a ostatným zamestnancom školy
· spokojnosť rodičov
12. Požiadavky na kontinuálne vzdelávanie pedagogických zamestnancov

Ďalšie vzdelávanie zamestnancov je jedným z rozhodujúcich faktorov, ktoré pôsobia na celkovú úroveň výchovno-vzdelávacieho procesu. Cieľom kontinuálneho vzdelávania zamestnancov SCVČ je:

· udržiavať a zvyšovať kompetenciu pedagogických zamestnancov
· sprostredkovať pedagogickým zamestnancom najnovšie poznatky z metodiky výchovy jednotlivých oblastí, pedagogiky a príbuzných vied
· rozvíjať špecifické zručnosti pedagogických zamestnancov potrebné pre uspokojovanie záujmov členov prostredníctvom vedenia záujmových útvarov
· podporovať rozvíjanie zručností pedagogických zamestnancov pre prácu s modernými informačno-komunikačnými prostriedkami: videotechnikou, výpočtovou technikou, multimédiami, internetom a pod.
· rozvíjať tvorivosť pedagogických zamestnancov
Prioritnou úlohou SCVČ je vytvorenie takých podmienok, aby každý zamestnanec mal záujem sa neustále vzdelávať a tak zdokonaľovať svoje pedagogické majstrovstvo. Základnou hodnotou každého ďalšieho vzdelávania má byť kvalita výchovy a vzdelávania a nie formálne získavanie certifikátov a osvedčení o účasti na školeniach.

Účelom ďalšieho vzdelávania je sústavné prehlbovanie, zdokonaľovanie a rozširovanie odbornej a pedagogickej spôsobilosti pedagogických zamestnancov v súlade s najnovšími progresívnymi vedeckými poznatkami, spoločenskými potrebami a požiadavkami odbornej a pedagogickej praxe.
Vzdelávanie zamestnancov je potrebné zamerať na:

· nové trendy vo výchove a vzdelávaní, využívanie pedagogických inovácií, používanie efektívnych, progresívnych vyučovacích stratégií, metód a postupov
· rozvoj právneho vedomia zamestnancov škôl a školských zariadení
· systematické celoživotné vzdelávanie vedúcich pedagogických zamestnancov vo všetkých oblastiach riadenia, inovácií legislatívy, v rozvoji osobnostných kvalít vedúceho pedagogického zamestnanca
Vzdelávanie budeme zabezpečovať:

· štúdiom odbornej literatúry, časopisov
· účasťou na školeniach, odborných seminároch a iných vzdelávacích podujatiach s tematikou činnosti centier voľného času
· účasťou na vzdelávacích projektoch MPC, Iuventy a pod.
· praktickými cvičeniami
V Bratislave 31.8. 2019

